CELEX: 62012CN0114
Language: da
Date: 2012-03-01 00:00:00
Title: Sag C-114/12: Sag anlagt den 1. marts 2012 — Europa-Kommissionen mod Rådet for Den Europæiske Union

12.5.2012   
            
            
               DA
            
            
               Den Europæiske Unions Tidende
            
            
               C 138/5
            
         Sag anlagt den 1. marts 2012 — Europa-Kommissionen mod Rådet for Den Europæiske Union
   (Sag C-114/12)
   2012/C 138/09
   Processprog: engelsk
   
      Parter
   
   
      Sagsøger: Europa-Kommissionen (ved F. Castillo de la Torre og J. Samnadda, som befuldmægtigede)
   
      Sagsøgt: Rådet for Den Europæiske Union
   
      Sagsøgeren har nedlagt følgende påstande:
   
   
               —
            
            
               Afgørelse truffet af Rådet og repræsentanterne for medlemsstaternes regeringer, forsamlet i Rådet, vedrørende Den Europæiske Unions og medlemsstaternes deltagelse i forhandlinger om Europarådets konvention om beskyttelse af radio- og fjernsynsforetagendernes rettigheder, annulleres.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
                
            
            
               
                  Første anbringende: Overtrædelse af artikel 2, stk. 2, og artikel 3, stk. 2, TEUF, da Rådet var af den opfattelse, at der er tale om et område med delt kompetence og har givet medlemsstaterne eller en anden institution end Kommissionen enekompetence til at forhandle aftalen. Europarådets fremtidige konvention kan påvirke eller ændre anvendelsesområdet for EU-direktiver, der omhandler rettigheder for radio- og fjernsynsforetagender, såvel som EU-direktiver vedrørende intellektuel ejendomsret i almindelighed. Den fremtidige konvention vil blive fastlagt på grundlag af gældende EU-ret og vil uundgåeligt føre til en ændring af EU-direktiverne, hvis Europarådet måtte beslutte at yde radio- og fjernsynsselskaber en højere grad af beskyttelse.
            
         
                
            
            
               
                  Andet anbringende: Tilsidesættelse af proceduren og betingelserne for at træffe afgørelse om at indlede forhandlinger om internationale aftaler på Unionens vegne. Det er alene Rådet (og ikke Rådet i fællesskab med medlemsstaterne), som har bemyndigelse til at træffe afgørelse om at indlede forhandlinger på Unionens vegne.
            
         
                
            
            
               
                  Tredje anbringende: Overtrædelse af afstemningsreglerne i Rådet. Ved vedtagelsen af den anfægtede afgørelse, overtrådte Rådet artikel 218, stk. 8, hvorefter Rådet træffer afgørelse med kvalificeret flertal.
            
         
                
            
            
               
                  Fjerde anbringende: Tilsidesættelse af traktaternes målsætninger og principper om loyalt samarbejde. Ved at handle sammen med medlemsstaterne har Rådet skadet Unionens omdømme og svækket Unionens institutionelle rammer.